***“AZƏRBAYCAN OFTALMOLOQLAR CƏMİYYƏTİ”***

İCTİMAİ BİRLİYİNİN

**NİZAMNAMƏSİ**

**I.ÜMUMİ MÜDDƏALAR**

**1.1. "**Azərbaycan Oftalmoloqlar Cəmiyyəti" İctimai Birliyi (bundan sonra Birlik) bu Nizamnamədə müəyyən olunmuş məqsədlərlə ümumi maraqlar əsasında birləşmiş bir neçə hüquqi və fiziki şəxslərin təşəbbüsü ilə yaradılmış könüllü, özünü idarəedən, öz fəaliyyətinin əsas məqsədi kimi gəlir əldə etməyi nəzərdə tutmayan və əldə olan gəliri öz üzvləri arasında bölməyən ictimai və fəaliyyət dairəsi Azərbaycan Respublikasının bütün ərazisini əhatə edən qeyri-hökumət təşkilatıdır.

1. Birliyin fəaliyyəti Azərbaycan Respublikasının Konstitusiyası, Qeyri-Hökümət təşkilatları (ictimai birlik və fondlar) haqqında "Azərbaycan Respublikasının Qanunu və digər qanunvericilik aktları, həmçinin AR-ın tərəfdar çıxdığı beynəlxalq müqavilələr və bu Nizamnamə əsasında qurulur.
2. Birlik Azərbaycan Respublikası Vergilər Nazirliyində dövlət qeydiyyatından keçdiyi andan hüquqi şəxs statusu qazanır. Birlik müstəqil balans, möhür, ştamp və digər rekvizitlərə sahib, Azərbaycan Respublikasının banklarında hesablaşma, valyuta hesabları açmaq, bank əməliyyatları aparmaq hüququna malikdir.
3. Birlik öz adından əqdlər, müqavilələr bağlaya bilər, əmlak və şəxsi qeyri-əmlak hüquqları var, məhkəmədə iddiaçı və ya cavabdeh kimi çıxış edir.
   1. Birliyin təsisçilərinin (iştirakçılarının) Birliyə verdikləri əmlak Birliyin mülkiyyətidir. Birlik bu əmlakdan hazırkı Nizamnamədə müəyyənləşdirilmiş məqsədlər üçün istifadə edir.
   2. Birliyin iştirakçıları Birliyinmülkiyyətinə verdikləri əmlaka, o cümlədən üzvlük haqlarına hüquqlarını saxlamırlar. Onlar Birliyin Öhdəlikləri üçün məsuliyyət daşımırlar.
   3. Birliyin ünvanı: Azərbaycan Respublikası, Bakı şəhəri \_\_\_\_\_\_\_\_\_\_\_\_\_\_\_\_\_\_\_

Faktiki və hüquqi ünvanı dəyişdikdə Birlik müvafiq icra hakimiyyəti orqanına bu barədə 7 gün müddətindən gec olmamaq şərti ilə yazılı məlumat verməlidir.

**1.8.** Birliyin rəsmi adı:

**-** Azərbaycan dilində: "Azərbaycan Oftalmoloqlar Cəmiyyəti" İctimai Birliyi

**-** İngilis dilində: "Azerbaijan Ophthalmologist Society " Public Union

**1.9. “**Azərbaycan Oftalmoloqlar Cəmiyyəti" İctimai Birliyinin təsisçiləri: "Azərbaycan Oftalmoloqlar Cəmiyyəti'\* İctimai Birliyinin təsisçiləri:

1. "Akademik Zərifə Əliyeva adına Milli Oftalmologiya Mərkəzi"

**II. BİRLİYİN MƏQSƏD VƏ VƏZİFƏLƏRİ**

**2.1.** **Birliyin məqsədləri:**

* Dövlət və Hokümətin səhiyyə siyasətinin dəstəklənməsi üzrə Azərbaycan Oftalmoloqlarının fəaliyyətinin genişləndirilməsi;
* Cəmiyyətin aztəminatlı təbəqə üzvlərinə oftalmoloji xidmətlə spektrinin genişləndirilməsi;
* Respublika oftalmoloqlarının fəaliyyətinin koordinasiyasına kömək. Zəruri hallarda Respublikanın oftalmoloji məkanına əcnəbi mütəxəssislərin cəlb edilməsinin təşkili;
* Azərbaycan oftalmologiyasının beynəlxalq oftalmoloji məkana inteqrasiyasında iştirak etmək;

**2.2. Birlik bunun üçün aşağıdakı vəzifələri həyata keçirir:**

* + - * Azərbaycanda oftalmologiya elminin inkişaf etdirilməsi məqsədilə xüsusi milli və beynəlxalq proqram və layihələrin həyata keçirilməsində iştirak etmək;
* Müxtəlif beynəlxalq təşkilatlara üzvlük məsələsini araşdırmaq və Birliyin üzvlüyünü həyata keçirmək;
* Kütləvi İnformasiya Vasitələri, Yerli icra və özünüidarəetmə orqanları, Dövlət Strukturları, Beynəlxalq Təşkilatlar, Fondlar, Qeyri-Hökümət Təşkilatları, yerli Ali və Orta İxtisas məktəbləri və qanunvericiliklə qadağan edilməyən digər təşkilatlarla əməkdaşlıq etmək;
* İstedadlı tibb xadimlərinə, elmi-pedaqoji işçilərə, habelə yüksək ixtisaslı və təcrübəli tibb mütəxəssislərinin inkişaf etmələrinə maddi və mənəvi yardım göstərmək;
* Donor təşkilatların vəsaiti hesabına sosial cəhətdən az qorunan əhali, gənclər üçün regionlarda müalicə işinin təşkilinə köməklik;
* Azərbaycanın nailiyyətlərinin dünyaya yayılmasında iştirak etmək;
* Kurslar və seminarlar, dairəvi masa, xeyriyyə marafonları və digər mədəni-kütləvi tədbirləri həyata keçirir;
* Məqsəd və fəaliyyəti barədə məlumatı sərbəst yayır, qanunvericiliyə müvafiq qaydada kütləvi informasiya vasitələri. mətbəə nəşrləri təsis edir;

**2.3.**Birlik Nizamnamədən irəli gələn məqsəd və vəzifələri həyata keçirmək üçün qanunla müəyyən edilmiş qaydada sahibkarlıq fəaliyyəti ilə məşğul ola bilər.

**2.4.**Birlik Azərbaycan Respublikası Prezidentinin, Azərbaycan Respublikası Milli Məclisinin və bələdiyyələrin seçkisində iştirak edə bilməz.

**2.5.**Qanunvericiliklə qadağan olunmayan digər fəaliyyət formaları ilə məşğul ola bilər.

**2.6.**Xarici ölkələrdə fəaliyyət göstərən təşkilatların, Birliyin məqsəd və mənafelərinə zidd olmayan tədbirlərinə qoşulur, nümayəndələr mübadiləs

**III. BİRLİYİN TƏSİSÇİLƏRİ VƏ ÜZVLƏRİ, ONLARIN HÜQUQ VƏ VƏZİFƏLƏRİ**

**3.1.**Birliyin iştirakçılarına təsisçilər, üzvlər və köməkçilər aiddir. Əcnəbilər və vətəndaşlığı olmayan şəxslər də Birliyin iştirakçıları ola bilərlər.

**3.2.**Birliyin təsisçiləri hüquqi şəxslər (dövlət hakimiyyəti və yerli özünüidarə orqanları istisna olmaqla) və ya 18 yaşına çatmış fiziki şəxslər ola bilərlər.

**3.3.**Təsisçilər bərabər hüquqlara malikdirlər. Təsisçilərin qarşılıqlı münasibətləri, hüquq və vəzifələri qanunvericiliklə, yaxud onların arasında bağlanmış müqavilə və bu Nizamnamə ilə müəyyən edilir.

**3.4.**Azərbaycan Respublikasında hər bir fiziki və hüquqi şəxs (dövlət hakimiyyəti və yerli özünüidarə orqanları istisna olmaqla) Birliyin üzvü ola bilər.

**3.5.**Birliyə üzvlərin qəbulu Rəyasət Heyətinə yazılı müraciət qaydasında 1 ay müddətində üzvlərin səs çoxluğu ilə həyata keçirilir. Birliyə üzvlük fərdi və kollektiv qaydada ola bilər. Kollektiv qaydada Birliyə üzv olan qurumların rəhbərləri birbaşa Rəyasət heyətinə üzv olurlar.

**3.6.**Birliyin üzvləri bərabər hüquqa malikdirlər, Birliyin rəhbər orqanlarına seçə və seçilə, həmçinin digər birliklərə üzv ola bilərlər. Üzvlərə fərqli hüquqlar müəyyən olunması yol verilməzdir.

**3.7.**Birliyin üzvləri birliyin Rəyasət heyəti tərəfindən müəyyən edilən məbləğdə üzvlük haqqı verirlər.

**3.8.**Birliyin üzvü yalnız Birliyin rəhbər orqanlarından biri və ya Birliyin Sədri səlahiyyət verdikdə Birliyi təmsil edə bilər;

**3.9.** Birliyin üzvləri rəhbər orqanların qəbul etdiyi qərarları yerinə yetirməli, Nizamnamənin tələblərinə əməl etməli, tədbirlərdə fəal iştirak etməli, üzvlük haqlarını vaxtında ödəməlidilər;

**3.10.**Birlikdə üzvlüyə Birlik ləğv edildikdə, öz ərizəsi əsasında, nizamnamə tələblərini pozduqda, Birliyin üzvü adına layiq olmayan hərəkətlərə yol verdikdə, üzvlük haqqını 6 ay ardıcıl olaraq ödəmədikdə, qanunvericilikdə nəzərdə tutulmuş digər hallarda xitam verilir;

**3.11.**Üzvün, üzvlükdən çıxarılması barədə qərar Rəyasət heyəti qəbul edir. Bunun üçün Rəyasət heyətində iştirak edən üzvlərin yarıdan çoxu həmin qərarın lehinə səs verməlidir.

**3.12.** Birliyin üzvlüyündən çıxarılması barədə üzvə Rəyasət heyətinin yeri və vaxtı barədə məlumat verilməlidir, onun öz fikirlərini ali orqana bildirmək hüququ var. Birliyin üzvlüyündən çıxarılması məsələsi qaldırılan şəxs yığıncağa üzrsüz səbəbə görə təkrar gəlmədikdə məsələnin müzakirəsi və qərar qəbul edilməsi mümkündür;

**3.13.** Şəxs qərarın surətini aldığı gündən 10 gün müddətində, Rəyasət Heyətinin qərarı ilə razılaşmayan şəxs mübahisəni Məhkəmə qaydasında davam etdirə bilər;

**3.14.**Birliyin köməkçiləri Birliyin istifadəsinə əvəzsiz əmlak verən, ona müxtəlif köməklik və xidmətlər göstərən, öz münasibətlərini təşkilatı cəhətdən rəsmiləşdirməyən fiziki və hüquqi şəxslər hesab olunur:

Birliyin köməkçiləri birliyin bütün tədbirlərində iştirak edirlər və idarə orqanlarının işində məşvərətli səs hüququna malikdirlər, onların uçotu ayrıcareyestrdə aparılır, onlar birliyin imkanları və qanunvericilik çərçivəsində onun müdafiəsindən istifadə edə bilər və istənilən vaxt öz fəaliyyətlərinə xitam verə bilərlər.

**IV.BİRLİYİN TƏŞKİLATİ STRUKTURU, ORQANLARI**

**4.1.**  Ümumi yığıncaq:

1. Rəyasət heyəti
2. Sədr
3. Sədr müavin(lər)i
4. Təftiş Komissiyası
5. Baş Katib
6. Rayon və şəhər təşkilatları, filial və nümayəndəliklər;
7. Daimi komissiyalar;

**4.2.**Birliyin ali qərarverici orqanı ildə bir dəfədən az olmayaraq çağırılan Ümumi yığıncaqdır;

**4.3.**Ümumi yığıncağın səlahiyyətləri:

* + 1. Birliyin Sədrinin, təsisçilərdən birinin və ya üzvlərinin üçdə bir hissəsinin təşəbbüsü ilə çağırılır;
    2. Nizamnaməni qəbul edir, ona əlavələr və dəyişikliklər edir;
    3. İllik hesabatı təsdiq edir;
    4. Birliyin yenidən təşkili və ləğv edilməsi məsələsini həll edir;
    5. Birliyin Sədrini seçir;
    6. 5 nəfərdən ibarət tərkibdə Təftiş Komissiyasının üzvlərini və bu tərkibdən Sədri seçir;
    7. Birliyin Sədrinin, təsisçilərdən birinin, Rəyasət heyətinin 2/3-nin tələbi ilə Ümumi yığıncağın növbədən kənar iclası çağırıla bilər.
    8. Birliyin təsisçilərinə və üzvlərinə Ümumi yığıncağın yeri və vaxtı barədə ən azı *2* həftə əvvəlcədən məlumat verilməlidir.

**4.4.** Ümumi yığıncağın qərarları sadə səs çoxluğu ilə qəbul edilir. Hər bir üzv bir səsə malikdir.

1. Ümumi yığıncağa seçilmiş nümayəndələrin 50%+1 nəfəri iştirak etdikdə Ümumi yığıncaq səlahiyyətli Sayılır;
2. Ümumi yığıncağda yazılı protokol aparılmalıdır. Protokol Ümumi yığıncağın sədri və katibi tərəfindən imzalanır;
3. Lazım gəldikdə təsisçilər, Rəyasət heyətinin üzvləri protokolla tanış edilirlər.

**4.5.** Ümumi yığıncağarası dövrdə birliyin qərar verici orqanı Rəyasət heyətidir. Rəyasət heyəti ildə iki dəfədən az olmayaraq çağırılır. Birliyin Sədri, Müavin (lər)i, Rayon və şəhər Təşkilatları, filial və nümayəndəliklərin rəhbərləri, həmçinin birliyə kollektiv şəkildə üzv olmuş qurumların rəhbərləri birbaşa olaraq Rəyasət heyəti Üzvü statusu əldə edirlər.

**4.6.** Rəyasət heyətinin səlahiyyətləri:

1. Birliyin bütün cari fəaliyyəti ilə bağlı qərarları müzakirə, onlara əlavələr və dəyişikliklər edir və onların icrasına nəzarət edir;
2. Üzvlük haqqının məbləğini müəyyən edir;
3. Birliyin əmlakının formalaşması və istifadəsi qaydalarını müəyyən edir;
4. Yarım illik hesabatları təsdiq edir;
5. Birliyin başqa təşkilatlarda iştirakı məsələsini müzakirə edir;
6. Birliyin sədr müavin(lər)ini sədrin təqdimatına əsasən təsdiq edir;
7. Ümumi yığıncağın səlahiyyətinə aid edilmiş məsələlərdən başqa bütün məsələlər üzrə qərarlar qəbul edir.
8. Birliyə üzvlükdən xaric etmək barədə açıq səs çoxluğu ilə qərar qəbul edir;
9. Rəyasət heyətinin iclaslarına Birliyin Sədri rəhbərlik edir;
10. Struktur vahidlərinin əsasnamələrini Birliyin Sədrinin təqdimatı ilə təsdiq edir;
11. Rəyasət heyəti üzvlərinin iclaslarda 50 %+1-nin iştirakı onun legitimliyini təmin edir.
12. Rəyasət heyətinin toplanması barədə məlumat katiblik tərəfindən heyətinin üzvlərinin hər birinə iclasdan ən azı 10 gün əvvəl verilir.
13. Birliyin cari fəaliyyətinə rəhbərliyi Birliyin Sədri həyata keçirir. Birliyin Sədri Ümumi yığıncaq tərəfindən, 3 il müddətinə, hər il hesabat vermək şərti və yenidən seçilmək hüququ ilə gizli səsvermə qaydasında seçilir. Əgər seçkidə sədrliyə 1 nəfər namizəd qeydə alınarsa səsvermə açıq keçirilir.

**4.10.** Birliyin Sədrinin hüquq və vəzifələri:

1. Birliyin ümumi işinə rəhbərlik edir və sərəncamlar verir, Ümumi yığıncağın və Rəyasət heyətinin qərarlarının həyata keçirilnıəsinə nəzarət edir;
2. Birliyi təmsil edir, onun adından müqavilə və sazişlər imzalayır;
3. Etibarnamələr verir. Birliyin maliyyə işlərinə rəhbərlik edir;
4. Birliyin işçi strukturunu, ştatını təsdiq üçün Rəyasət heyətinə təqdim edir;
5. Müxtəlif məsələlər üzrə müşavirələr və köməkçilər təyin edir;
6. Ümumi yığıncağa seçilmiş Sədr Rəyasət heyətini idarə edir, Baş katibin, öz müavinlərinin təqdimatını təsdiq üçün Rəyasət heyətinə təqdim edir;
7. Ümumi yığıncağa və Rəyasət heyətinə hesabat verir;
8. Digər cari məsələləri həll edir.

**4.11.** Birliyin sədr müavinləri:

1. Rəyasət heyəti üzvlərinin arasından müəyyən olunur, Sədrin təqdimatı ilə açıq səs çoxluğu ilə seçilir;
2. Birliyin Sədri vəzifələrini icra edə bilmədikdə və ya vəzifələrini icra etmə imkanı olmadığı digər hallarda Rəyasət heyətinin qərarı ilə müavinlərdən biri Sədri əvəz edir;
3. Sədrin qərar və tapşırıqlarını yerinə yetirir;
4. Öz sahələri üzrə bütün işlərə görə məsuliyyət daşıyır, tələb olunduqda Sədrə və Rəyasət heyətinə hesabat verir;
5. Sədrin təqdimatı ilə Rəyasət heyəti tərəfindən vəzifədən azad edilir və seçilir;

**4.12.**Birliyin Təftiş Komissiyası Ümumi yığıncağda 5 nəfərdən ibarət heyətdə 2 il müddətinə seçilir. TK-ın işi, onun ilk iclasında 2 il müddətinə seçilmiş Sədri tərəfindən təşkil edilir. TK-na seçkilər gizli səsvermə yolu ilə keçirilir. Əgər TK üzvlüyünə 5 nəfərdən artıq namizəd qeydə alınmasa səsvermə açıq keçirilə bilər.

**4.13.**Təftiş Komissiyası:

Rəyasət heyətinin tələbi ilə Birliyin strukturu və seçdiyi rəhbər şəxslərin fəaliyyəti ilə bağlı təftiş aparır və Rəyasət heyətinə hesabat verir; Nizamnamə pozuntusu ilə bağlı məlumat və təqdimatlar verir; Maliyyə Məsələlərini və qərarlarını icra vəziyyətini təftiş edir.

**4.14.** Baş katib:

1. Katibliyin işinə rəhbərlik edir;
2. Sədr və Sədr müavin(lər)inin tapşırıqlarını Rəyasət heyətinin qərarlarını icra edir;
3. Üzvlərdən və üzv olan qurumlardan gələn təkliflər nəzərə alınmaqla Rəyasət heyətinin gündəliyini, qərar layihələrini hazırlayır və Birliyin Sədrinin təqdimatı əsasında Rəyasət heyətinə müzakirə üçün təqdim edir;
4. Birliyin Sədrinin təqdimatı ilə Rəyasət heyəti tərəfindən üzvlərin 50%+l səs verdikdə seçilir və ya istefaya göndərilir;
5. Sədrə və Rəyasət heyətinə hesabat verir;
6. Birliyin struktur vahidlərinin işini əlaqələndirir;

**4.15.**Daimi Komissiyalar:

Uşaq oftalmologiyası üzrə;

Elmi fəaliyyətin koordinasiyası üzrə:

Tibbi etika üzrə;

Tibbi - sosial problemlər üzrə;

Təşkili -metodiki işlər üzrə;

Beynəlxalq əlaqələr üzrə;

Yeni texnologiyalar, texnika və dərmanpreparatları üzrə.

1. Komissiyalar Azərbaycanın oftalmolojiməkanında reqional monitorinqlərin, müvafiq tövsiyələrin verilməsini həyata keçirir;
2. Hər bir Komissiya Birliyin Sədri tərəfindəntəsdiq edilmiş müvafiq əsasnamələr üzrə fəaliyyəti həyata keçirirlər. KomissiyalarınRəhbərləri Birliyin Sədri tərəfindən təyin edilir;
3. Komissiyaların fəaliyyəti üzrə Təftiş Komissiyası tərəfindən hər ilin sonunda daxili audit keçirilir.
4. **BİRLİYİN ƏMLAKI VƏ MALİYYƏ-TƏSƏRRÜFAT FƏALİYYƏTİ**
5. Birliyin mülkiyyətində binalar, qurğular, mənzillər, avadanlıqlar, inventarlar, pul vəsaitləri, səhmlər, digər qiymətli kağızlar və bu Nizamnamə ilə nəzərdə tutulmuş fəaliyyətin maddi təminatı üçün qanunvericiliklə qadağan olunmamış növlərdə əmlak ola bilər.
6. Birlik öz öhdəliklərinə görə əmlakı ilə cavabdehdir. Bu əmlak yalnız Azərbaycan Respublikasının qanunlarına uyğun olaraq özgəninkiləşdirilə bilər.
7. Birliyin əmlakının pul və digər şəkildə formalaşdırılması mənbələri aşağıdakılardır:

* idarə, müəssisə, yerli təşkilatların və vətəndaşların könüllü verdikləri əmlakları və ianələri;
* səhmlər, istiqrazlar, başqa qiymətli kağız və əmanətlərdən alınan dividendlər, gəlirlər;
* öz əmlakından istifadə və onun satılması nəticəsində əldə edilən gəlirlər;
* qrantlar;
* təsis etdiyi müəssisələrin fəaliyyəti nəticəsində əldə olunan gəlirlər;
* qanunvericiliklə qadağan olunmamış digər mədaxillər.

1. Birliyin üzvləri onun mülkiyyətinə daxil olan ayn-ayrı obyektlər üzərində xüsusi hüquqlara malik deyil.
2. Birlik Azərbaycan Respublikasının qanunvericiliyində müəyyən edilmiş qaydada öz fəaliyyətinin məqsədlərinə və əmlakın təyinatına müvafiq olaraq öz əmlakı üzərində sahiblik, istifadə və sərəncam hüququna malikdir.
3. Birliyin hesabına daxil olmuş məqsədli vəsait başqa istiqamətlərdə xərclənə bilməz.
4. Birlik siyasi partiyalara maliyyə və başqa maddi yardım göstərə bilməz.
5. Birlik qanuvericiliklə müəyyən edilmiş qaydada maliyyə, statistik və sair hesabatlar tərtib edir və müvafiq orqanlara təqdim edir.

**VI. BİRLİYİN FİLİAL VƏ NÜMAYƏNDƏLİKLƏRİ**

1. Birlik Azərbaycan Respublikasının ərazisində və xaricdə filiallarını yarada, nümayəndəliklərini aça bilər.
2. Birliyin filialı həmin təşkilatın olduğu yerdən kənarda təşkil edilə bilər və onun fəaliyyətini və ya fəaliyyətinin bir hissəsini həyata keçirə bilər.
3. Birliyin nümayəndəliyi həmin təşkilatın olduğu yerdən kənarda təşkil edilir, onun maraqlarını təmsil edir və həmin maraqlarının müdafiəsini həyata keçirir;
4. Birliyin filialı və nümayəndəliyi hüquqi şəxs deyil, onları yaratmış təşkilatın əmlakından pay alır və onun adından, Birlik tərəfindən təsdiq edilmiş Əsasnamə üzrə fəaliyyət göstərir. Filial və nümayəndəliklərin fəaliyyətinə görə onları yaradan Birlik yalnız təşkilati məsulliyyət daşıyır;
5. Filial və nümayəndələrin rəhbərləri Birliyin Rəyasət heyəti tərəfindən təyin edilir.

**VII. BİRLİYİN FƏALİYYƏTİNƏ XİTAM VERİLMƏSİ**

1. Birliyin fəaliyyətinə onun yenidən təşkil edilməsi (birləşmə, qoşulma, bölünmə, ayrılma, çevrilmə) və ləğv edilməsi yollan ilə xitam verilir. Birliyin fəaliyyətinə xitam verilməsi mövcud qanunvericilikdə nəzərdə tutulmuş qaydada həyata keçirilir.

1. Birliyin fəaliyyətinə xitam verilməsi haqqında qərara əsasən ləğvetmə komissiyası yaradılır. Bu andan Birliyin idarəçiliyi ilə əlaqədar bütün səlahiyyətlər ona keçir. Ləğvetmə Komissiyası ləğvetmə balansını tərtib edir. Birliyin ləğvi zamanı büdcə ilə hesablaşmalardan və kreditorların tələbləri ödənildikdən sonra qalan əmlak qanunvericiliklə müəyyən olunmuş qaydada Nizamnamə məqsədlərinə, bu mümkün olmadıqda isə dövlət büdcəsinə yönəldilir. Birliyin ləğvi Azərbaycan Respublikasının Mülki Məcəlləsinə və digər qanunvericilik aktlarına əsasən həyata keçirilir.

**VIII. DİGƏR ŞƏRTLƏR**

* 1. Bu Nizamnamədə nəzərdə tutulmayan məsələlər qanunvericiliklə tənzimlənir.

* 1. Gələcəkdə bu Nizamnamənin müddəaları qanunvericiliklə ziddiyyət təşkil edərsə, qanunvericiliyin müvafiq müddəaları tətbiq edilir.
  2. Birliyin maliyyə ili qeydiyyata alındığı vaxtdan başlanır və növbəti ilin 31 dekabrında başa çatır. Növbəti maliyyə illəri isə 1 yanvarda başlayır və dekabr ayının 31-dək olan dövrü əhatə edir.